open-index/open-wikipedia-markdown huggingface dataset:
Inka Nousiainen

**Inka Nousiainen** (s. 10. maaliskuuta 1976 Juva) on suomalainen kirjailija. Hän on kirjoittanut teoksia aikuisille, nuorille ja lapsille.

Nousiainen valmistui Tampereen yliopistosta filosofian maisteriksi vuonna 2002. Hän aloitti kirjailijanuransa jo 17-vuotiaana nuortenromaanilla *Kivienkeli* (1993). Se sai Topelius-palkinnon. Nousiaisen toinen romaani *Kiinalaiset kengät* (1996) sai Savonia-kirjallisuuspalkinnon. Ensimmäisellä lastenkirjallaan *Yökirja* (2015) Nousiainen oli Pohjoismaiden neuvoston palkintoehdokkaana v. 2017 yhdessä kuvittaja Satu Kettusen kanssa.

Nousiainen on myös sanoittanut musiikkia. Hänen sanoittamiaan kappaleita ovat levyttäneet muiden muassa Samae Koskinen, Ninni Poijärvi, Jenni Vartiainen, Katri Ylander, Stella, Emma Salokoski, Johanna Kurkela, Jesse Kaikuranta, Antti Tuisku ja Lauri Tähkä.

## Teokset
* *Kivienkeli* (1993)
* *Kiinalaiset kengät* (1996)
* *Seitti* (1998)
* *Kaksi kevättä* (2001)
* *Karkkiautomaatti* (2003)
* *Arvaa ketä ajattelen* (2007)
* * Tahdoin sinut, totuuksia ja tehtäviä hääjuhlaan* (2009)
* *Kirkkaat päivä ja ilta* (2013)
* *Yökirja* (2015) Kuvitus: Satu Kettunen 
* *Suvin talvi* (2017) yhdessä Suvi Teräsniskan kanssa
* *Olematon Olga* (2018) Kuvitus: Satu Kettunen
* *Karkumatka* (2019) Kuvitus: Satu Kettunen
* *Mustarastas* (2019)
* *Häpeäkirja* (2023)

## Palkinnot
* Juvan kunnan kulttuuripalkinto (1994)
* Topelius-palkinto (1994)
* Savonia-kirjallisuuspalkinto (1997)
* Tampereen kaupungin kirjallisuuspalkinto (2002)
*Rock-Lyriikka-kilpailun voitto (2004)
* Tiiliskivi-palkinto, yhdessä Satu Kettusen kanssa, kirjasta *Yökirja* (2015)
* Somero Soikoon, 2. palkinto yhdessä Heidi Maria Paalasen kanssa (2016)

## Lähteet

## Aiheesta muualla
* Inka Nousiaisen kotisivut
Operaatio Meduusa

**Operaatio Meduusa** oli kanadalaisjohtoinen ISAF-operaatio johon osallistui myös Afganistanin asevoimien joukkoja. Operaatio alkoi 2. syyskuuta 2006 liittyen vuonna 2001 alkaneeseen Afganistanin sotaan. Sen tarkoituksena oli ottaa Panjwayin lähiympäristö hallituksen valvontaan Kandaharin maakunnassa noin 30 km länteen Kandaharin kaupungista. Seudulla sijaitsee lukuisia maanviljelystä eläviä pikkukyliä Arghandabin jokilaaksossa.

Naton ilmoituksen mukaan Afganistanin ja Naton joukot surmasivat yli 200 Taliban-taistelijaksi epäilemäänsä pääoperaatiossa eteläisessä Afganistanissa 3. syyskuuta. Ilmoituksen mukaan neljä kanadalaista sotilasta kaatui ja yhdeksän muuta haavoittui taisteluissa Kandaharin maakunnassa.

## Taustaa
Nato-joukkojen johto otaksui että ko. alue oli Talibanin joukkojen hallinnassa. Alueelle oli isketty aiemmin kesällä 2006 mutta Taliban-joukot olivat ottaneet alueen nopeasti takaisin valtaansa operaation päätyttyä. 

## Lopputulos
Päivä sen jälkeen kun liittouma oli julistanut operaation päättyneen voitollisesti itsemurhapommittaja iski Panjwayin alueella surmaten neljä kanadalaista sotilasta heidän suorittaessaan partiointia. Samana aikana muissa Talibanin iskuissa kaatui 4 Yhdysvaltain ja 4 Ison-Britannian sotilasta, sekä lukuisa afganistanilaisia sotilaita, poliiseja ja siviilejä. Sotilasoperaatiot jatkuivat yhä pääoperaation päätyttyä 17. syyskuuta jälkeenkin. Seuraavassa vaiheessa ryhdyttiin paikallisen infrastruktuurin ja tiestön korjaamiseen ja paikallisten asukkaiden kotiinpaluun mahdollistamiseen.

Nimettömänä pysyneet viisi liittouman komentajaa vaativat 6. lokakuuta 2006 omia hallituksiaan vaatimaan Pakistania vastuuseen tuestaan Talibanille Operaatio Meduusan aikana. Operaation päättymisestä huolimatta kiivaat taistelut alueella jatkuivat. Lokakuun lopussa 2006 raportoitiin lukuisten siviilien saaneen surmansa ISAF:in operaatioissa. 

## Lähteet

## Aiheesta muualla
* 
* 
*
Ildjarn

**Ildjarn** oli vuosina 1991–2005 toiminut norjalainen yhden miehen black metal -projekti, jonka takana oli Vidar Vaaer. Hän on soittanut myös yhtyeissä Thou Shalt Suffer, Sort Vokter ja Emperor. Ildjarnin viimeisin albumi on *Hardangervidda*, jonka jälkeen on ilmestynyt vielä kokoelmia. Yhtye on julkaissut myös täysin syntetisaattorilla toteutettua musiikkia, kuten *Hardangerviddan*. Suurin osa yhtyeen tuotannosta on äänitetty 1990-luvun alkupuoliskolla. Ainoastaan *Ildjarn-Nidhogg*-levyllä on käytössä sähkörummut.

Koko tuotannon sanoituksista vain ”Eksistensens Jeger” -kappaleen sanat on julkaistu.

Vuoden 1992 *Seven Harmonies of Unknown Truths* -demolla vierailevana vokalistina oli Samoth ja vuoden 1993 *Ildjarn*-demolla Ihsahn. 
Ildjarn esiintyy myös Burzumin bootlegillä *Draugen - Rarities* kappaleellaan ”Seven harmonies of the unknown truths”.

## Julkaisut

### Studioalbumit

**[[Ildjarn (albumi)|Ildjarn]]* (1995)
**[[Forest Poetry]]* (1996)
**[[Landscapes]]* (1996)
**[[Strength and Anger]]* (1996)
**[[Hardangervidda (albumi)|Hardangervidda]]* (Ildjarn-Nidhogg) (2002)
**[[Those Once Might Fallen]]* (2013)

### EP:t

**[[Norse]]* (Ildjarn-Nidhogg) (1993) 
**[[Svartfråd]]* (Ildjarn-Nidhogg) (1996)
**[[Son of the Northstar]]* (2001)
**[[Hardangervidda, Part 2]]* (Ildjarn-Nidhogg) (2002)
**[[Minnesjord - The Dark Soil]]* (2004)	
**[[Nocturnal Visions]]* (2004)	
**[[Ildjarn 93]]* (2005)

### Kokoelmat

**[[Det Frysende Nordariket]]* (1995)
**[[1992-1995]]* (2002)
**[[Ildjarn-Nidhogg]]* (Ildjarn-Nidhogg) (2003)
**[[Ildjarn is Dead]]* (2005)

### Demot
**Seven Harmonies of Unknown Truths* (1992)
**Ildjarn* (1993)
**Minnesjord* (1994)

## Lähteet

## Aiheesta muualla
*Ildjarn - Metal Archives
*
Parallel Lines

__NOTOC__
**Parallel Lines** on Blondie-yhtyeen vuonna 1978 julkaisema kolmas studioalbumi. Sen tuotti Mike Chapman. 

*Parallel Lines* on Blondien tunnetuimpia albumeita. Se nousi brittilistan ykköseksi ilmestyessään syyskuussa 1978. Albumi julkaistiin Chrysalis Records -levymerkillä.

*Parallel Lines* nousi vuonna 2005  Channel 4:n kaikkien aikojen 100 parhaan albumin listalla 94. sijalle sekä *[[Rolling Stone]]n* 500 parhaan albumin listalla sijalle 140. vuonna 2003. 

## Kappaleet
#
#
#
#
#
#
#
#
#
#
#
#

## Arvostelut
* AllMusic: 
* Robert Christgau: A
* Soundi: 

## Lähteet

## Aiheesta muualla
* Parallel Lines discogs.com -sivustolla.
Bromaatti

**Bromaatti** (BrO3-) on oksioanioni. Metallin reagoidessa bromihapon (HBrO3) kanssa muodostuu suoloja, joiden nimi on bromaattipäätteinen. Tällaisia suoloja ovat muun muassa natriumbromaatti (NaBrO3) ja kaliumbromaatti (KBrO3).

Bromaatit ovat vahvoja hapettimia ja kuumennettaessa monet bromaatit hajoavat bromideiksi ja hapeksi. Bariumbromaattia lukuun ottamatta bromaattisuolat ovat hyvin vesiliukoisia. Bromaatteja voidaan valmistaa bromidisuoloista elektrolysoimalla tai bromin ja hydroksidiliuosten välisellä reaktiolla.

## Lähteet
Mikanlampi

**Mikanlampi** voi olla:

* Mikanlampi, vakavesi Oulussa
* Mikanlampi, vakavesi Pudasjärvellä
* Mikanlampi, vakavesi Suonenjoella.
Skye Bennett

**Skye Bennett** (s. 2. toukokuuta 1995 Lontoo) on brittiläinen näyttelijä. Hänen ensimmäinen elokuvaroolinsa oli vuonna 2006 elokuvassa *[[Shadow Man]]*. Hän näytteli pääroolin suomalaisessa kauhuelokuvassa *[[Dark Floors]]* (2008).

## Lähteet

### Viitteet

## Aiheesta muualla
* 
* Solar Films: ''Dark Floors'' – Lordi-elokuva
Mikanlampi (Pudasjärvi)

**Mikanlampi** on lampi Pudasjärven kaupungissa Pohjois-Pohjanmaalla. Se sijaitsee lähellä Pudasjärven kirkonkylää Livojoen eteläpuolella. Sen pinta-ala on 33,9 hehtaaria ja rantaviivan pituus 2,4 kilometriä. Lampi on autio ja muodoltaan pyöreähkö. Rannat ovat pääosin suota tai soistunutta metsämaata.

Mikanlampi sijaitsee Iijoen vesistössä (vesistöaluetunnus 61) Livojoen valuma-alueen (61.5) Livojoen alaosan alueella (61.51), jonka Mikanojan valuma-alueeseen (61.519) se kuuluu. Lammen vedenpinnan korkeus on 112,4 metriä mpy. Lampi saa vetensä ympäröiviltä soilta. Lisäksi Hamppulampi laskee puroa pitkin Mikanlammen kaakkoiskulmaan. Mikanlampi laskee sen länsipäästä lähtevää kapeaa Mikanojaa pitkin Livojokeen.

## Lähteet
Charles Ng

**Charles Chi-Tat Ng** (; s. 24. joulukuuta 1960) on Brittiläisessä Hongkongissa syntynyt, Yhdysvalloissa vaikuttanut sarjamurhaaja.

Ng kouluttautui osaksi Englannissa. Muutettuaan Yhdysvaltoihin hän aloitti palvelun Yhdysvaltain merijalkaväessä, mutta joutui jättämään sen kesken saatuaan vankeustuomion varkaudesta.

Ng tutustui 1980-luvun alussa itseään viisitoista vuotta vanhempaan rikoskumppaniinsa Leonard Lakeen. Kaksikko surmasi mahdollisesti jopa 25 ihmistä Laken tilalla Calaverasin piirikunnassa Kaliforniassa. He kuvasivat itseään raiskaamassa ja kiduttamassa uhrejaan, joista suurin osa oli naispuolisia.

Leonard Lake joutui vuonna 1985 pidätetyksi ampuma-aserikoksesta. Hän teki tämän jälkeen itsemurhan ja poliisi alkoi tutkia hänen tilaansa Kaliforniassa. Poliisi löysi sieltä ihmisten jäännöksiä. 

Ng pakeni Calgaryyn, Albertaan, Kanadaan, jossa hän joutui 6. heinäkuuta 1985 pidätetyksi myymälävarkaudesta ja pidätyksen vastustamisesta. Hän ampui turvamiestä käteen, mutta tuli lopulta taltutetuksi. Hänet tuomittiin neljän ja puolen vuoden vankeusrangaistukseen myymälävarkaudesta ja pahoinpitelystä. Vapautumisensa jälkeen hän joutui Yhdysvaltain viranomaisten käsiin ja sai vuonna 1998 vastata syytteisiin 12 murhasta. Hänet tuomittiin kuolemanrangaistukseen yhdestätoista, joihin hänen syyllisyytensä saatiin varmasti todistettua. Ng odottaa teloitustaan San Quentinissa. (2022)  Yhtään vankia ei ole teloitettu Kalifornian osavaltiossa sitten 2006.

## Lähteet
William Hope

**William ”Bill” Hope** (s. 1955 Montreal, Kanada) on kanadalainen näyttelijä. Hän on näytellyt useissa elokuvissa, kuten *[[Aliens – paluu]]* (1986), *[[Hellbound – Hellraiser II]]* (1988) The Marksman (2005) ja *[[Dark Floors]]* (2008).

## Filmografia

## Aiheesta muualla
* 
* William Hopen esittelysivu ''Dark Floors'' -elokuvan sivuilla
Märkärupi

**Märkärupi** eli *impetigo* on iholla esiintyvä bakteerin aiheuttama pinnallinen ihotulehdus. Tulehduksen aiheuttajana ovat yleensä stafylokokit (*[[Staphylococcus aureus]]*) tai streptokokit (*[[Streptococcus pyogenes]]*). Sitä esiintyy useimmiten lapsilla. Sairaus alkaa rakkulana, jonka puhjettua bakteerit leviävät iholle laajemmin. Märkärupi tarttuu kosketustartuntana ihmisestä toiseen lähinnä käsien välityksellä. Se voi myös tarttua vaatteiden, pyyhkeiden tai vuodevaatteiden välityksellä, mikäli nämä ovat olleet kosketuksissa infektoituneen ihon kanssa. Hyvästä käsihygieniasta huolehtiminen ehkäisee taudin leviämistä.

## Aiheesta muualla

* Märkärupi (Impetigo contagiosa) - Terveyskirjasto.fi
* Tartuntatautiliitto: Märkärupi
John Hurt

**John Vincent Hurt** (22. tammikuuta 1940 Chesterfield, Derbyshire, Englanti – 25. tammikuuta 2017 Norfolk, Englanti) oli englantilainen näyttelijä.

Hurt näytteli muun muassa epämuodostunutta John Merrickiä elokuvassa *[[Elefanttimies (elokuva)|Elefanttimies]]* (1980), syyttömänä kuolemaan tuomittua Timothy Evansia elokuvassa *[[Rillingtonin kuristaja]]* (1971) ja hermoheikkoa Maxia tositapahtumiin perustuvassa *[[Keskiyön pikajuna]]ssa* (1978). Hän sai Oscar-ehdokkuuden vuonna 1978 parhaasta miessivuosasta. Muita Hurtin rooleja on päähenkilö Winston Smith George Orwellin romaanin *[[Vuonna 1984]]* filmatisoinnissa *[[1984 (vuoden 1984 elokuva)|1984]]* (1984), herra Ollivander J. K. Rowlingin Harry Potter -kirjojen elokuvasovituksissa *[[Harry Potter ja viisasten kivi (elokuva)|Harry Potter ja viisasten kivi]]* (2001), *[[Harry Potter ja kuoleman varjelukset, osa 1]]* ja *[[Harry Potter ja kuoleman varjelukset, osa 2|osa 2]]* sekä diktaattori Adam Sutler Alan Mooren sarjakuvaromaaniin perustuvassa elokuvassa *[[V niin kuin verikosto (elokuva)|V niin kuin verikosto]]* (2005). Hurt esitti myös professori Harold ”Ox” Oxleya Steven Spielbergin seikkailuelokuvasarjan neljännessä osassa *[[Indiana Jones ja kristallikallon valtakunta]]* (2008). 

Eräs Hurtin tunnetuimmista rooleista lienee loismaisen avaruushirviön isännäksi joutuva astronautti Kane elokuvassa *[[Alien – kahdeksas matkustaja]]* (1979). Hän on näytellyt myös elokuvissa *[[Hellboy]]* (2004) ja *[[Hellboy II: The Golden Army]]* (2008). Ääninäyttelijänä häntä on kuultu muun muassa Disney-animaatiossa *[[Hiidenpata (elokuva)|Hiidenpata]]* (1985) Hornansarvena, Richard Adamsin kirjojen animaatiofilmatisoinneissa – *[[Ruohometsän kansa (elokuva)|Ruohometsän kansan]]* (1978) Pähkinänä ja *[[The Plague Dogs]]in* (1982) Nipsuna – sekä televisiosarjassa *[[Merlin (televisiosarja)|Merlin]]* (2008–2012) lohikäärme Kilgarrahina. Hän näytteli tohtoria *[[Doctor Who]]* -sarjan 50-vuotisjuhlajaksossa vuonna 2013 yhdessä David Tennantin ja Matt Smithin kanssa. 

Hurt nimettiin Brittiläisen imperiumin ritarikuntaan vuonna 2004.

Hän esiintyi myös teatterissa.

## Filmografia

## Lähteet

## Aiheesta muualla
* 
* 
* John Hurtin muistokirjoitus Helsingin Sanomissa
* John Hurt remembered by John Boorman (Guardian)
Ronald Pickup

**Ronald Pickup** (7. kesäkuuta 1940 Chester – 24. helmikuuta 2021) oli brittiläinen näyttelijä. Hän esiintyi elokuvissa, televisiosarjoissa ja teatterissa. 

Pickupin ura lähti vuonna 1964 liikkeelle lääkärin *[[Doctor Who]]* -televisiosarjan jaksosta ”The Tyrant Of France”. Hänen elokuviansa ovat muun muassa *[[Shakaali (vuoden 1973 elokuva)|Shakaali]]* (1973), *[[Älä kieltäydy kahdesti]]* (1982), *[[The Best Exotic Marigold Hotel]]* (2012), sen jatko-osa *[[The Second Best Exotic Marigold Hotel]]* (2015) ja *[[Synkin hetki]]* (2017), missä Pickup näytteli pääministeri Neville Chamberlainia. Pickupin televisiorooleihin kuuluu muun muassa *[[The Crown (televisiosarja)|The Crown]]*, missä hän näytteli Canterburyn arkkipiispaa Geoffrey Fisheriä.

## Lähteet

## Aiheesta muualla
*
Viktor Rašnikov

**Viktor Filippovitš Rašnikov** (, s. 13. lokakuuta 1948, Magnitogorsk, Tšeljabinskin alue, Neuvostoliitto) on venäläinen oligarkki. Hän on pääjohtaja ja omistaa merkittävän osan Magnitogorsk Iron and Steel Works () rauta- ja teräsyhtiöstä. Hän on myös kansanedustaja Venäjän duumassa edustaen Yhtenäinen Venäjä -puoluetta.

Liike-elämän aikakauslehti Forbes listasi maaliskuussa 2007 hänet maailman 104. rikkaimmaksi henkilöksi. Rašnikov on naimisissa ja hänellä on kaksi lasta.

## Elämä

Viktor Rašnikov aloitti uransa 1960-luvulta lähtien Ural-vuorten itäpuolella Magnitogorskissa sijaitsevassa metalli- ja terästehtaassa (MMK). Vuonna 1997 hänestä tuli tehtaan johtaja. Seuraavana vuonna yritettiin tehdä yrityskaappaus, mutta Rašnikov torjui valtauksen. Valtio ja kilpailijat omistivat 40 prosenttia yhtiöistä, ja raaka-aineiden saanti vaikeutui. Rašnikov ratkaisi asian ostamalla – yhdessä liikekumppanin kanssa – kilpailijat pois yrityksestä. Samalla yhtiölle hankittiin oma rautakaivos.

## Lähteet

## Aiheesta muualla
* MMK yhtiön sivusto
Murmelit

**Murmelit** (*Marmota*) ovat oravien heimon suku, jonka lajit elävät yleensä yhdyskunnittain maan sisään kaivamissaan käytävissä ja vaipuvat talvella horrokseen. Sukuun kuuluu viisitoista lajia. Nähdessään vaaran murmeli tuottaa hieman vihellystä muistuttavaa tasaista ja korkeaa ääntä varoittaakseen muita eläimiä.

Murmelit ovat isokokoisia jyrsijöitä, ne painavat 3–7&nbsp;kg. Pituus on 30–60&nbsp;cm, ja lisäksi häntä on 10–25&nbsp;cm pitkä. Murmelit ovat aktiivisia päiväsaikaan ja syövät lähes yksinomaan kasviravintoa.

## Lajit
Kaikilla murmelilajeilla ei ole ollut suomenkielistä nimeä – tähdellä merkityt ovat nimistötoimikunnan ehdotuksia.

* Marmota baibacina (altainmurmeli *)
* Marmota bobak (aromurmeli)
* Marmota broweri (alaskanmurmeli)
* Marmota caligata (harmaamurmeli)
* Marmota camtschatica (kamtšatkanmurmeli)
* Marmota caudata (pitkähäntämurmeli)
* Marmota flaviventris (keltavatsamurmeli)
* Marmota himalayana (himalajanmurmeli)
* Marmota kastschenkoi
* Marmota marmota (alppimurmeli)
* Marmota menzbieri (tienšaninmurmeli)
* Marmota monax (metsämurmeli)
* Marmota olympus (olympianiemenmurmeli *)
* Marmota sibirica (siperianmurmeli)
* Marmota vancouverensi (vancouverinmurmeli)

## Levinneisyys
Murmeleita tavataan kaikkialla pohjoisella lauhkealla vyöhykkeellä vuoristoissa ja avoimilla tasangoilla. Euroopassa murmeleita on Alppien alueella, Karpaattien ja Pyreneiden vuoristoniityillä. Murmeli elää myös kaikkialla Aasian pohjoisosissa ja Pohjois-Amerikan länsiosissa. Vain yksi laji, amerikkalainen metsämurmeli, viihtyy metsämaastossa. Yhdyskunnan käytäväverkostot ovat syviä, jopa useiden metrien syvyisiä. Pesän pääsisäänkäynti on helposti huomattava hiekkakumpu, mutta pesässä on muitakin huomaamattomampia kulkuaukkoja. Murmelit syövät mielellään myös viljaa eivätkä säiky ihmistä naapurinaan. Ne aiheuttavat vahinkoa kaivamalla käytäviään viljelyksillä, ja koska niiden liha on maukasta, niitä myös metsästetään. Itä-Euroopan aroalueilla murmeli ei ole sopeutunut maanviljelyn lisääntymiseen ja on sieltä hävinnyt. Murmelit saavat 2–4 poikasta vuosittain keväällä. Poikaset kasvavat hitaasti ja tulevat sukukypsiksi vasta 2–3 vuoden kuluttua.

## Muuta
Mongoliassa tavataan miltei vuosittain ihmisiin tarttuneita ruttotapauksia, joissa ruttoa aiheuttava bakteeritartunta  (Yersinia pestis) on usein levinnyt esimerkiksi raakaa murmelin lihaa tai sisäelimiä syöneeseen ihmiseen kuolettavasti.

## Lähteet

## Aiheesta muualla
*ITIS: Marmota
Kristen Gilbert

**Kristen Gilbert** (s. **Kristen Strickland**, 13. marraskuuta 1967) on yhdysvaltalainen sairaanhoitaja, joka tuomittiin kolmesta ensimmäisen asteen murhasta, yhdestä toisen asteen murhasta ja kahdesta murhan yrityksestä. 

Gilbertin rikokset kohdistuivat potilaisiin Veteran's Affairs Medical Centerissä Northamptonissa, Massachusettsissa. Hän tappoi uhrinsa vuosina 1995–1996 myrkyttämällä heidät adrenaliinilla. Jotkut huomasivat korkean kuolleisuuden Gilbertin hoidokkien keskuudessa ja kutsuivat naista huumorimielessä "kuolemanenkeliksi". Asiaa kuitenkin alettiin tutkia, kun vuonna 1996 tehtiin ilmoitus kasvaneesta kuolleisuudesta sydänpysähdyksiin sekä adrenaliinin kulumisesta.

Hänet tuomittiin 14. maaliskuuta 2001 elinkautiseen vankeuteen.

Gilbertillä on kaksi lasta. Hän erosi aviomiehestään vuonna 1998.
Leon Herbert

**Leon Herbert** on brittiläinen näyttelijä. Hän on näytellyt muun muassa elokuvissa *[[Batman (vuoden 1989 elokuva)|Batman]]* (1989), *[[Alien 3]]* (1992) ja *[[Dark Floors]]* (2008). Vuonna 2003 ilmestyi hänen itse ohjaama ja käsikirjoittama elokuva, *Emotional Backgammon*, jossa Herbertillä oli myös keskeinen näyttelijänrooli.

## Aiheesta muualla
* 
* Leon Herbertin esittely ''Dark Floors'' -elokuvan sivuilla
Fall Babylon Fall

**Fall Babylon Fall** on ruotsalaisen Veni Domine -yhtyeen ensimmäinen studioalbumi. Yhtye äänitti albumia ensin Eastbournessa, Englannissa ICC-studiolla, mutta viimeisen kappaleen Ruotsissa Thunderload-studiolla, sillä se oli yksi harvoista aikalaisista paikoista, jossa oli tarvittava tekniikka yli 20-minuuttisen, eeppisen "*The Chronicle of the Seven Seals*" -kappaleen äänittämiseen. Kingsway Music -levy-yhtiö lisensoi albumin Euroopan ja Yhdysvaltojen markkinoille lukuisten levy-yhtiöiden kautta. 

The Metal Observerin mukaan albumista tuli yksi 1990-luvun alun merkittävimmistä progresiivisista doom metal -teoksista ja on Veni Dominen "mestariteos". Vuonna 2010 HM-lehti sijoitti albumin 38. sijalle 100 kaikkien aikojen parasta kristillistä metallialbumia -listallaan. Brittitaiteilija Rodney Matthews maalasi albumin kansikuvan. Tiamat-yhtyeen P. A. Danielsson soitti albumilla syntetisaattoria. 

Vuonna 2006 vanhojen painosten loputtua levy-yhtiö Edge Records uudelleenjulkaisi albumin instrumentaalibonusraidan "*Visions*" kera.
__NOTOC__
## Yleiskuva
*Fall Babylon Fall* yhdistelee Solitude Aeternus -tyylistä sinfonista ja progressiivista doom metalia Geoff Tate -tyyppiseen laulutapaan. Sanoitukset käsittelevät Ilmestyskirjan sisältöä.

## Kappaleet
#
#
#
#
#
#
#
#

## Yhtyeen kokoonpano albumilla
*Fredrik Ohlsson &ndash; laulu
*Torbjörn Weinesjö &ndash; sähkökitara
*Magnus Thorman &ndash; bassokitara
*P. A. Danielsson &ndash; koskettimet
*Thomas Weinesjö &ndash; rumpusetti

## Lähteet

## Aiheesta muualla
*Albumin arvio The Metal Observer -sivulla 
* 
*
Yleisurheilu kesäolympialaisissa 1968

**[[Kesäolympialaiset 1968|Vuoden 1968 kesäolympialaisissa]] [[México]]ssa, [[Meksiko]]ssa** järjestettiin yleisurheilussa 36 kilpailutapahtumaa, miehille 24 ja naisille 12.

## Mitalistit
### Miehet

### Naiset

## Lähteet
* 
* 
* 
* 

### Viitteet

## Aiheesta muualla
* Kansainvälisen Olympiakomitean tulostietokanta
Ahmad Jibril

**Ahmad Jibril** (, 1938–2021) oli Palestiinan vapautuksen kansanrintama-yleisesikunnan (PFLP-GC) perustaja ja johtaja.

Jibril syntyi Yazurissa lähellä Jaffaa Brittiläisen Palestiinan mandaatin aikana. Hänen perheensä siirtyi Syyriaan, jossa hänet kasvatettiin ja hän palveli armeijassa 1956–1958 yleten kapteeniksi, ennen kuin hänet erotettiin kommunistiksi epäiltynä.

Jibril perusti 1959 Palestiinan vapautuksen rintaman ja liittyi 1967 George Habashin liikkeen kanssa muodostaen Palestiinan vapautuksen kansanrintaman (PFLP), joka on marxisti-leninistinen liike, joka vastusti Jasser Arafatin Fatahin nationalismia. Vuonna 1968 Jibril erosi PFLP:sta Habashin ja Syyrian hallituksen välisten riitojen vuoksi ja perusti uuden PFLP-GC:n.

Jibrilin PFLP-GC teki 1970-luvulla useita terrori-iskuja Lähi-idässä ja Euroopassa. Israelilaisen International Institute for Counter-Terrorism -järjestön mukaan ryhmän iskuihin kuuluvat muun muassa vuoden 1970 Swissairin lennon 330 pommitus, jossa kuoli 47 ihmistä, ja vuoden 1972 yritys räjäyttää El Alin lentokone. Se oli myös ensimmäisiä ryhmittymiä, joka käytti itsemurhaiskijöitä. Kiryat Shmonan verilöylyssä 1974 kuoli 18 ihmistä. Marraskuussa 1987 kaksi sen taistelijaa hyökkäsi Israeliin moottoroiduilla riippuliitimillä. Iskussa kuoli kuusi israelilaista sotilasta.

PFLP-GC liittyi hetkellisesti Palestiinan vapautusjärjestöön, mutta erosi siitä vuonna 1974. Jibrilillä ja Jasser Arafatilla oli voimakkaita erimielisyyksiä. Jibril ei hyväksynyt Israelin kanssa käytyjä rauhanneuvotteluita eikä tapaa, jolla PLO:ta johdettiin. PFLP-GC ja PFLP kuuluvat rejektionistiseen rintamaan, joka vastustaa kaikkia neuvotteluja Israelin kanssa.

Jibril sai suosiota palestiinalaisten keskuudessa, kun hän neuvotteli niin sanotun Jibrsilin sopimuksen Israelin hallinnon kanssa. Israel vapautti sen seurauksena yli tuhat vankia vastineena kolmen israelilaissotilaan vapauttamisesta. Yksi vapautuneista Hamasin perustaja Ahmad Yasin.

Jibril sai kuitenkin 2000-luvulla osakseen kritiikkiä, kun hän ohjasi järjestönsä tukemaan Bašar al-Assadia Syyrian sisällissodassa. PFLP-GC:n joukot olivat muun muassa valtaamassa takaisin Jarmukin pakolaisleiriä, jossa asuu huomattava määrä palestiinalaisia.

Jibril kuoli heinäkuussa 2021 damaskosilaisessa sairaalassa. Hän oli ollut sairaana jo useita kuukausia. Jibrilin poika, PFLP-GC:n aseellisen siiven komentaja ja hänen seuraajansa Mohammad Jihad Ahmad Jibril (1961–2002) tapettiin autopommilla Beirutissa 20. toukokuuta 2002.

## Lähteet

## Aiheesta muualla
* Ahmed Jibril and the PFLP-GC (BBC; 2002)
Philip Bretherton

**Philip Bretherton** (s. 30. toukokuuta 1955 Lancashire) on brittiläinen näyttelijä. Hän on näytellyt pääasiassa televisiosarjoissa, joista mainittakoon muun muassa *Vanha suola janottaa*, *[[Hollyoaks]]*, *[[Pelinaiset]]* ja *[[Ryhmä Pullman]]*. Brethertonin viimeisin  rooli on suomalaisessa kauhuelokuvassa *[[Dark Floors]]* (2008), jossa hän esittää lääkäri *Walteria*. Brethertonin roolisuoritus elokuvassa on kuitenkin erittäin pieni, sillä roolihahmo *Walter* kuolee elokuvan varhaisessa vaiheessa.

## Aiheesta muualla
* 
* Philip Brethertonin tietosivu ''Dark Floors''-elokuvan sivuilla  
* Philip Brethertonin kotisivut
Anatoli Onoprijenko

**Anatoli Jurijovytš Onoprijenko** (); (25. heinäkuuta 1959 Lasky, Žytomyrin alue, Ukrainan SNT – 27. elokuuta 2013 Žytomyr, Ukraina) oli ukrainalainen sarjamurhaaja. Vuonna 1999 hänet tuomittiin vuosina 1989–1995 tekemistään 52 murhasta kuolemaan, mutta tuomio muunnettiin elinkautiseksi vankeudeksi. 

## Lapsuus

Anatolin ollessa lapsi hänen alkoholisti-isänsä lähetti poikansa orpokotiin. Sieltä Anatoli siirtyi 14-vuotiaana metsänhoitokouluun, mutta lopetti koulunkäynnin vähäisen kiinnostuksen vuoksi. Anatoli Onoprijenkon ensimmäinen työpaikka oli Mustaamerta risteilevällä laivalla. Siellä hän tapasi naisen, jonka kanssa sai 3 vuotta myöhemmin esikoislapsensa. Onoprijenko jätti perheensä melko pian lapsen syntymän jälkeen.

## Rikollinen ura

Anatoli Onoprijenko aloitti rikollisen elämänsä varastelemalla, muun muassa tunkeutumalla ihmisten koteihin näiden poissa ollessa ja viemällä sieltä arvoesineet. Ensimmäisen murhansa hän teki varkauden yhteydessä jouduttuaan kotiinsa palanneen iäkkään naisen yllättämäksi. Ensimmäisten surmatöidensä jälkeen Onoprijenko lähti kiertämään Eurooppaa muutamiksi vuosiksi. Hän kertoi tehneensä niinä aikoina ainoastaan yhden ryöstön.

Neuvostoliiton hajottua Onoprijenko palasi Ukrainaan, jossa poliisivoimat eivät olleet tarpeellisessa valmiudessa, ja jatkoi surmaamista: hän tunkeutui syrjäseudun taloihin ja ampui metsästyskiväärillä kaikki sisällä olleet. Hän tappoi myös kaikki silminnäkijät ja mahdolliset todistajat. Ensimmäiset murhat hän teki pienessä Bratkovytšin kylässä. Kiinnijäämistä välttääkseen hän siirtyi muihin kyliin jatkamaan rikossarjaansa.

### Murhat ja tuomio

Kaikkiaan Onoprijenko tappoi kuuden vuoden aikana 52 ihmistä. Hän väitti tehneensä henkirikokset ”sisäisten äänien” pakottamana. Eräässä kylässä murhia tapahtui niin paljon, että armeijan täytyi tulla vartioimaan katuja. Tutkimusten aikana viaton mies pidätettiin Onoprijenkon tekemistä rikoksista epäiltynä ja kidutettiin hengiltä. 

Suurimman osan henkirikoksistaan Onoprijenko teki kuuden kuukauden aikana vuosina 1995–1996, jolloin hän murhasi kaikkiaan 43 ihmistä. Laajojen etsintöjen jälkeen hänet saatiin kiinni vuonna 1996 ja tuomittiin kuolemaan 31. maaliskuuta 1999. Tuomio kuitenkin muunnettiin elinkautiseksi vankeudeksi, koska Ukraina oli juuri liittynyt Euroopan neuvostoon, jonka jäsenyys edellytti kuolemantuomioista luopumista.

Anatoli Onoprijenko kuoli vankilassa sydänkohtaukseen 54-vuotiaana kesällä 2013.

## Aiheesta muualla
* Anatoli Onoprijenkon kuva 

## Lähteet
Taito (yhtiö)

**Taito Corporation** ()  on japanilainen videopelejä kehittävä yritys. Se tunnetaan muun muassa *[[Space Invaders]]*- ja *[[Arkanoid]]*-kolikkopeleistä sekä *[[Bubble Bobble]]* -sarjasta.

Taito Corporation perustettiin vuonna 1953, ja se on nykyään osa Square Enix -yritystä.

Yhtiöllä on *Taito Station* -nimisiä pelihalleja Japanissa.

Yhtiö julkaisi vuonna  *[[Basketball (kolikkopeli)|Basketball]]*-nimisen kolikkopelin, joka on ensimmäisiä urheilupelejä. Taito lisensoi pelin Midwaylle ja se julkaistiin USA:ssa nimellä *TV Basketball*.

## Pelit

Useat yhtiön pelit on julkaistu sekä kolikkopeleinä pelihalleissa että tietokonepeleinä kotikäyttöön.

Pelejä on julkaistu Nintendo Entertainment System- ja Super Nintendo Entertainment System -kotikonsoleille sekä Nintendo DS-, Sega Game Gear- ja Game Boy -käsikonsoleille.

## Lähteet

## Aiheesta muualla

* Profiili MobyGamesissä
NAND-portti

**NAND-portti** (, sanoista *not and*, käytetään suomalaista nimitystä **ei-ja**) on looginen portti, joka vastaa Shefferin viiva -operaatiota. Operaatiosta käytetään logiikassa joskus symbolia \overline{\land}. Sen merkitys on ”ei molemmat”, ts. propositiologiikan kaavana  (p_0 \ nand \ p_1) \Leftrightarrow (\overline{p_0 \land p_1}). Digitaalielektroniikassa NAND on looginen portti: NAND- ja myös NOR-porttia kutsutaan universaaliksi portiksi, koska sitä käyttämällä on mahdollista muodostaa kaikki muut loogiset portit.

Totuustaulu:

## Muiden porttien toteuttaminen NAND-portilla

Alla näkyvässä piirikaaviossa on muodostettu järjestyksessä NOT-, AND- ja OR-portit käyttämällä NAND-portteja. NOR-portin pystyy toteuttamaan lisäämällä NAND-portin kuvassa viimeisenä näkyvän OR-portin lähtöön.

## Katso myös
* XOR-portti
* XNOR-portti

## Aiheesta muualla

*
Kensingtonin palatsi

**Kensingtonin palatsi** () on kuninkaallinen residenssi Lontoossa Yhdistyneessä kuningaskunnassa, Kensington Gardensin vieressä. Se on toiminut kuningasperheen asuinpaikkana 1690-luvulta lähtien, jolloin kuningas Vilhelm Oranialainen ja kuningatar Maria muuttivat sinne, ja se on tällä hetkellä Walesin prinssi Williamin ja Walesin prinsesssa Catherinen, Gloucesterin herttuan ja herttuattaren sekä Kentin prinssi Michaelin ja Kentin prinsessa Michaelin virallinen asuinpaikka Lontoossa.

Nykyään valtionhuoneita on avatty yleisölle nähtäväksi, ja niitä hallinnoi hyväntekeväisyysjärjestö Historic Royal Palaces. Siellä on esillä myös muun muassa prinsessa Dianan iltapukuja ja valokuvia. Sen lisäksi palatsissa on yleisölle avoinna myös muun muassa kuningatar Viktorian makuuhuone ja kirjoitushuone. Rakennuksen yhteydessä on myös matkamuistokauppa ja kahvila. Palatsin toimistot ja yksityiset majoitustilat ovat edelleen kuninkaallisen perheen vastuulla. Siellä on myös monia maalauksia ja muita esineitä Royal Collectionista. 

Vuonna 1819 Kensingtonin palatsissa syntyi kuningatar Viktoria. Nykyään palatsi on osittain avattu yleisön nähtäväksi. Palatsin yhteydessä on matkamuistokauppa ja kahvila.

## Lähteet

## Aiheesta muualla

*Kensingtonin palatsin verkkosivut
Operaatio Nordwind (1941)

**Operaatio Nordwind** () oli Suomen ja Saksan yhteinen merioperaatio toisessa maailmansodassa vuonna 1941. Saksa aloitti myöhemmin samannimisen operaation länsirintamalla tammikuussa 1945. Operaatiosta on käytetty myös nimeä *Pohjatuuli*.

Nordwind oli hämäysoperaatio, jolla koetettiin saada puna-armeija uskomaan, että Saksan joukot aikoivat nousta maihin Viroon kuuluville Saarenmaalle ja Hiidenmaalle lännestä, mereltä päin syyskuussa 1941. Tähän tarkoitukseen koottiin viidentoista aluksen saattue, joka lähti purjehtimaan 13. syyskuuta Utöstä kohti etelää. Tarkoituksena oli ainoastaan, että neuvostotiedustelu huomaisi sen. Operaatio johti täydelliseen epäonnistumiseen, sillä neuvostoliittolaiset eivät ehkä edes havainneet saattuetta, mutta panssarilaiva ''Ilmarinen'' upposi jouduttuaan miinaan venäläisten 5. elokuuta laskemaan miinoitteeseen. Saattueen muodostivat panssarilaivat *Ilmarinen* ja ''Väinämöinen'' sekä vartioveneet (''VMV 1'', ''VMV 14'', ''VMV 15'' ja ''VMV 16''). Toisessa osastossa purjehti kahdeksan saksalaista alusta ja kolmannessa jäänmurtajat *[[Jäänmurtaja Jääkarhu|Jääkarhu]]* ja *[[Jäänmurtaja Tarmo (1907)|Tarmo]]* sekä yksi kuljetusalus.

## Lähteet
*Suomi sodassa , sivu 241
Alan Bond

**Alan Bond** (s. 1944) on brittiläinen raketti-insinööri ja Reaction Engines -yhtiön toimitusjohtaja. Hänen hankkeitaan ovat tähtienvälistä miehittämätöntä avaruusasemaa koskeva Daedalus-projekti, Blue Streak -ohjus, brittiläinen avaruussukkulaversio HOTOL ja Skylon-avaruusalus.

Alan Bond on työskennellyt 20 vuotta Yhdistyneen kuningaskunnan ydinvoimaviraston Culham-laboratoriossa ydinfuusion parissa. 

## Julkaisuja
* Project Daedalus Study Group: A. Bond et al., *Project Daedalus – The Final Report on the BIS Starship Study*, JBIS Interstellar Studies, Supplement 1978
* J.R. Last, A. Bond, E. Salpietro: *Mechanical tests on insulation systems for the JET poloidal coils* in: Proceedings of the Tenth Symposium on Fusion Technology, Padua, Italy, September 4–9, 1978. 
* A. Bond, A.R. Martin: *A conservative estimate of the number of habitable planets in the Galaxy* in: British Interplanetary Society, Conference on Interstellar Travel and Communication, London, England, Apr. 4, 5, 1977. Journal of the British Interplanetary Society, vol. 31, Nov. 1978.
* A. Bond: *On the improbability of intelligent extraterrestrials*;Journal of the British Interplanetary Society (Interstellar Studies), vol. 35, May 1982, p. 195–207. 
* A.R. Martin, A. Bond: *Is mankind unique?* in: British Interplanetary Society, Meeting on Space, Brighton, England, Nov. 12–14, 1982; Journal of the British Interplanetary Society (Interstellar Studies) (), vol. 36, May 1983, p. 223–225. 
* A. Bond: *A fully reusable launch vehicle for Europe?* in: Proceedings of the Conference on Space – Technology and opportunity; Geneva, Switzerland, May 28–30, 1985 (A86–44526 21–12). Pinner, England, Online Publications, 1985, p. 221–229. 
* Alan Bond, Anthony R. Martin, Robert A. Bond: *Concept studies for a laser powered Orbital Transfer Vehicle*, in: *38th IAF, International Astronautical Congress*, Brighton, England, Oct. 10–17, 1987.  
* A. Bond, R. Varvill, J. Scott-Scott, T. Martin: *SKYLON – a realistic single stage spaceplane*, Spaceflight vol. 45, 158 (2003)
* R. Varvill, A. Bond; *The SKYLON Spaceplane*, JBIS vol. 57, 22 (2004)

## Aiheesta muualla
* Alan Bondin kotisivu
* Reaction Engines
Manisan maakunta

**Manisan maakunta** on yksi Turkin 81 maakunnasta. Sillä on pinta-alaa 13&nbsp;096 km² ja sen asukasluvun arvioitiin olevan vuonna 2013 noin 1&nbsp;360&nbsp;000. Maakunnan pääkaupunki on Manisa.

## Piirikunnat
Manisan maakunta on jaettu 16 piirikuntaan. Ne ovat:

* Ahmetli
* Akhisar
* Alaşehir
* Demirci
* Gölmarmara
* Gördes
* Kırkağaç
* Köprübaşı
* Kula
* **[[Manisa]]**
* Salihli
* Sarıgöl
* Saruhanlı
* Selendi
* Soma
* Turgutlu

## Lähteet
Lampedusan lentoasema

**Lampedusan lentoasema** ()  sijaitsee Lampedusan saarella Italiassa. Se sijaitsee muutaman sadan metrin päässä kaupungin keskustasta. Vilkkaimmillaan lentoaseman liikenne on kesäkuukausina.

## Lentoyhtiöt

* Meridiana 
* MyAir

## Lähteet
Studio Brussel

**Studio Brussel** **(StuBru)** on belgialainen radioasema, jota tuottaa Flanderin valtion radio- ja televisiotoimittaja Vlaamse Radio- en Televisieomroep. Asema soittaa harkitusti enemmän vaihtoehtoista- ja metallimusiikkia, kuin muut suuret radioasemat, ja se on pääasiassa suunnattu nuorelle kuulijakunnalle.

Studio Brussel aloitti 1. huhtikuuta 1983. Aluksi radio lähetti ohjelmaa vain ruuhka-ajan aikana ja vain alueellisesti. Vähitellen lähetysajat laajenivat ja Studio Brusselia voitiin kuunnella kaikkialla Flanderissa.

Keväisin Studio Brussel järjestää *StuBru.Uit* -tapahtuman Vooruitissa Gentissä, jossa erilaiset flaamilaiset artistit esiintyvät. 

Vuoden 2002 lopussa Studio Brussel sai uuden ilmeen. Uudistuksessa asema sai uuden logon, muotoillun punaisen ellipsin.

## Aiheesta muualla

*Studio Brusselin kotisivut
Dominic Blizzard

**Dominic Blizzard** (s. 2. syyskuuta 1983, High Wycombe) on englantilainen jalkapalloilija. Hän edustaa Englannin ykkösliigassa pelaavaa Stockport Countyn joukkuetta.

Blizzard aloitti uransa Watfordissa ja hän pelasi ensimmäisen pelinsä 24. huhtikuuta 2004 Norwich Cityä vastaan, tehden ottelussa myös ensimmäisen maalinsa. Blizzard pelasi lainasopimuksella Stockport Countyssa ja Milton Keynes Donsissa, kunnes siirtyi toukokuussa 2007 aluksi Milton Keynesin riveihin kahden vuoden sopimuksella. Saman vuoden elokuussa hän kuitenkin siirtyi nykyiseen seuraansa Stockportiin.

## Lähteet
* Dominic Blizzard Goal.comissa
* Dominic Blizzardin ottelutiedot Soccerbase-sivustoilla
Bledin linna

**Bledin linna** () on linna Bledin kunnassa, Sloveniassa. Se on rakennettu 130-metrisen kallionjyrkänteen päälle, josta aukeaa näkymä Bled-järvelle. Linna on yksi Slovenian suosituimmista matkailunähtävyyksistä. Varhaisin maininta siitä kirjallisessa tekstissä voidaan sijoittaa vuoden 1004 tienoille. 

Linnan vanhin osa on sen romaanista arkkitehtuuria edustava torni. Keskiajalla linnaan rakennettiin lisää torneja, ja linnoituksia vahvistettiin. Barokin aikakautena linnaan rakennettiin lisärakennuksia. Rakennukset on sijoiteltu kahden linnanpihan ympärille. Ylemmällä linnanpihalla sijaitsee 1500-luvulla rakennettu ja vuoden 1700 tienoilla uudistettu kappeli.

## Aiheesta muualla

* Tietoa Bledin linnasta Bledin kunnan sivuilla
Mitrarovasti

**Mitrarovasti** on ortodoksisen kirkon korkein pappisarvo.

Arvon voi saada poikkeuksellisen ansioitunut rovasti. Venäjällä näitä arvoja on myönnetty jonkin verran, mutta Suomessa vain yksi. Arvon tunnuksena on mitra, jossa ei ole päälaelle sijoitettua erillistä jalokiviristiä kuten piispoilla. 

Ainoana suomalaisena mitrarovastin arvon sai isä rovasti Sergei Okulov, joka mm. perusti ja saattoi voimalla toimimaan Pyhäin Sergein ja Hermanin veljeskunnan, joka julkaisee ortodoksisen kirkon virallista äänenkannattajaa, Aamun Koitto -lehteä. Hänen muistokseen veljeskunta kutsuu hyvää toimintahenkeä "Okulovilaiseksi hengeksi".

Paria muutakin pappia on esitetty nimitettävän mitrarovasteiksi. Merkittävin on isä rehtori, rovasti Johannes Suhola, joka toimi vuosina 1943–1972 Ortodoksisen pappisseminaarin rehtorina. Esitys ei kuitenkaan mennyt läpi. 

2000-luvulla piispainkokous teki periaatepäätöksen, ettei arvoa enää myönnetä.

## Lähteet

*  Merikoski, K A: Sergei Okulov : palanen Raja-Karjalan sivistyshistoriaa 
Helsinki, Valistus, 1944 

* Laitila, Teuvo: Uskon luotsi - Sergei Okulov Suomen ortodoksien vaiheissa 
Kuopio/ Aamun Koitto, 2004 

* Aamun Koiton arkistot

* Helsingin ortodoksisen seurakunnan arkistot
Never Let You Go (Dima Bilanin kappale)

**Never Let You Go** on kappale, jonka Dima Bilan esitti Venäjän edustuskappaleena vuoden 2006 Eurovision laulukilpailussa. Kappale sijoittui kilpailussa toiseksi.

Kappaleen esitti kilpailussa pop-laulaja Dima Bilan. Kappaleen on säveltänyt Aleksandr Lunyov ja sanoittaneet Karen Kavalerian ja Irina Antonyan. Kavalerian ja Antonyan olivat tällä kappaleella mukana Euroviisuissa jo toista kertaa – vuonna 2002 heidän kappaleensa "Northern Girl" sijoittui kymmenenneksi.

Esiintyessään Ateenassa Dima Bilanin päällä oli valkoinen toppi, jossa oli hänen kilpailunumeronsa 13 ja 10 (semifinaalissa numero 13 ja finaalissa 10). Bilanin takana oli kaksi tanssivaa ballerinaa sekä valkoinen flyygeli, jonka päälle oli siroteltu ruusun terälehtiä ja josta puolivälissä esitystä nousi aaveenkaltainen naishahmo.

Johtuen Venäjän heikosta menestyksestä edellisenä vuonna (2005), Venäjän täytyi osallistua Euroviisujen semifinaaliin. Semifinaali-iltana kappale esitettiin numerolla 13, Puolan ja Turkin esitysten välissä. Kappale sai yhteensä 217 pistettä, sijoittuen kärkikymmenikköön ja jatkaen matkaansa finaaliin.

Finaali-iltana Bilan esiintyi numerolla 10, Tanskan ja Makedonian esitysten välissä. Tällä kertaa kappale vastaanotti huikeat 248 pistettä, sijoittuen kilpailussa toiseksi – 44 pistettä voittaja Lordin jäljessä. Kappale sai täydet 12 pistettä seitsemältä maalta: Armenialta, Valko-Venäjältä, Suomelta, Israelilta, Latvialta, Liettualta ja Ukrainalta. Ainoat maat, joilta Venäjä ei saanut yhtään pistettä, olivat Monaco ja Sveitsi.

Tämä oli Venäjän kaikkien aikojen paras sijoitus Euroviisuissa. Bilan ylitti Alsoun tuloksen, joka tuli myös toiseksi, mutta vain 155 pisteellä. Myöhemmin parhaaksi sijoitukseksi tuli niin ikään Dima Bilanin esittämän kappaleen "Believe" voitto kaksi vuotta myöhemmin, 2008. Huomattavaa on kuitenkin se, että Alsoun aikana, vuonna 2000, Euroviisuihin osallistui vain 24 maata ja vuonna 2006 maita olikin jo 38. Silti Alsou sai vain 53,8 % suurimmasta mahdollisesta määrästä kun taas Dima Bilan 54,4 %.

## Listasijat

## Lähteet
Tannila

**Tannila** on Oulussa Yli-Iin suuralueella sijaitseva kaupunginosa ja kylä, entisen Yli-Iin kunnan alueella. Kaupunginosa muodostettiin vuoden 2013 alussa kuntaliitoksen yhteydessä, ja se on Oulun pohjoisin kaupunginosa. Se rajoittuu Yli-Iin kaupunginosaan sekä Iin ja Pudasjärven kunnanrajoille. 

Tannilan kylä sijaitsee noin 65 kilometrin päässä Oulun kaupungin keskustasta ja noin 16 kilometriä Yli-Iin keskustasta pohjoiseen Oijärvelle johtavan seututien 849 varressa. Kylän halki kulkee myös seututie 855, josta on tieyhteydet Pudasjärvelle ja Olhavan kylään. 

Tannilan Porkanniemessä sijaitsee 1800-luvun alkupuoliskolla käyttöön otettu Oulun seurakunnan ylläpitämä metsähautausmaa. 

## Lähteet
Yleisurheilu kesäolympialaisissa 1952

**Vuoden 1952 kesäolympialaisissa Helsingissä** järjestettiin **[[yleisurheilu]]ssa** 33 kilpailutapahtumaa, miehille 24 ja naisille 9. Yleisurheilukilpailut käytiin Olympiastadionilla 20.–27. heinäkuuta.

Yleisurheiluun osallistui ennätykselliset 957 osanottajaa, joista naisia oli 184. Kilpailijoita tuli 57 maasta ja eniten urheilijoita lähetti Neuvostoliitto, jonka väreissä kilpaili 77 yleisurheilijaa. Yli 50 urheilijan joukolla olivat liikkeellä lisäksi Yhdysvallat, Suomi, Yhdistynyt kuningaskunta ja Ranska.

Taso Helsingin olympialaisten yleisurheilussa oli todella kova. Peräti 26 lajissa voittotulos oli parempi kuin Lontoossa 1948. Yhteensä 95 kilpailijaa rikkoi vanhan olympiaennätyksen. Tämän lisäksi Helsingissä tehtiin kahdeksan uutta maailmanennätystä.

Monet olympiakisat muistetaan aina kisojen sankareista. Tukholmassa 1912 Hannes Kolehmainen, Pariisissa 1924 Paavo Nurmi, Berliinissä 1936 Jesse Owens ja Lontoossa 1948 Fanny Blankers-Koen ovat jääneet edustamaan kyseisten olympiakisojen muistoa. Helsingin kisoissa tšekkoslovakialaisesta kestävyysjuoksijasta Emil Zátopekista tuli kisojen suurin sankari.

Naisten puolella Australian Marjorie Jackson voitti kaksi henkilökohtaista kultamitalia pikamatkoilla, mutta epäonninen kapulan putoaminen viestissä vei mahdollisuuden kolmanteen olympiavoittoon. Neuvostoliiton Aleksandra Tšudina urakoi kenttälajeista kolme mitalia, ei kuitenkaan kultaista.

Kisojen dramaattisia hetkiä olivat muun muassa Yhdysvaltain George Brownin kolme yliastuttua pituushypyn loppukilpailussa ja Ison-Britannian Chris Chatawayn kaatuminen 5 000 metrin juoksun ratkaisuhetkillä johtoasemassa.

## Parhaat mitalimaat

## Mitalistit
### Miehet

### Naiset

## Lähteet
*
* 
*
*

### Viitteet

## Aiheesta muualla
* Kansainvälisen Olympiakomitean tulostietokanta
Advanced Linux Sound Architecture

**Advanced Linux Sound Architecture** (ALSA) on Linux-ytimen äänirajapinta, joka korvasi Open Sound Systemin (OSS) vuonna 2002 versiossa 2.5.5 ja tuli mukaan vakaaseen sarjaan joulukuussa 2003 julkaistussa ytimen versiossa 2.6.0.

Projektin aloitti tšekkiläinen Jaroslav Kysela vuonna 1998 parantaakseen Gravis Ultrasound -äänikortin ajuria. Projektin nimi olikin aluksi *Linux Ultra Sound Project*.

ALSA koostuu ytimessä olevista laiteajureista, ohjelmointirajapinnasta ja kirjastosta, sekä työkaluohjelmista. Mikäli tavoite on vain soittaa musiikkitiedostoja voi käyttää korkeamman tason työkalukirjastoja joita ovat muun muassa SDL ja OpenAL. ALSA:lle on libasound-kirjasto, joka on helpompi ja suositeltavampi käyttää kuin ytimen rajapintoja suoraan.

## Lähteet

## Aiheesta muualla
* alsa-project.org: Advanced Linux Sound Architecture (ALSA) project homepage
Open Sound System

**Open Sound System** (OSS) oli Linux-ytimen äänirajapinta.

OSS:n kehitti suomalainen Hannu Savolainen vuonna 1992. Savolainen kehitti aluksi vapaata lähdekoodia olleen OSS:n, joka lisättiin Linux-ytimeen. Myöhemmin hän kaupallisti koodin ja perusti 4Front Technologies -yhtiön, joka jatkoi kaupallisen version kehitystä. Se siirrettiin myöhemmin kaikkiaan yhdelletoista eri Unix-versiolle. Linux-ytimen vapaan OSS:n kehitys hiipui ja siitä puuttui eräitä ominaisuuksia, kuten tuki monisuoritinjärjestelmille ja äänen yhtäaikainen äänitys ja toisto (full-duplex).

4Front Technologies julkaisi OSS:n version 4.0 uudelleen vapaana lähdekoodina GNU GPL ja CDDL-lisenssien alaisuudessa kesäkuussa 2007. Versio 4.0 tukee Linux, Solaris, SCO UnixWare ja FreeBSD -käyttöjärjestelmiä. 

Advanced Linux Sound Architecture (ALSA) korvasi OSS:n joulukuussa 2003 julkaistussa ytimen versiossa vakaassa versiossa 2.6.0.

## Lähteet

## Aiheesta muualla
* http://www.opensound.com/
William Daniels

**William Daniels** (s. 31. maaliskuuta 1927 Brooklyn, New York) on yhdysvaltalainen näyttelijä joka on uransa aikana tehnyt rooleja elokuvissa, televisiossa ja teatterissa.

## Ura
Daniels on näytellyt elokuvissa, kuten *[[A Case of Rape]]*, *[[Blind Ambition]]*, *[[The Adams Chronicles]]* ja *[[Miehuuskoe]]*. Lisäksi Daniels on näytellyt televisiosarjoissa *[[Captain Nice]]* ja *[[Nancy Walker Show]]*. Yksi hänen tunnetuimmista rooleistaan on myös KITTin ääni *[[Ritari Ässä (vuoden 1982 televisiosarja)|Ritari Ässä]]* televisiosarjassa.

Daniels on uransa aikana saanut kaksi Emmy-palkintoa ja on ollut niiden lisäksi kolme kertaa ehdolla.

## Lähteet

## Aiheesta muualla

* 
* 
* 
*
Cashin–Landrumin ufotapaus

**Cashin–Landrumin ufotapaus** on väitetty ufohavainto, joka tapahtui Yhdysvalloissa, Texasissa, 29. joulukuuta 1980. Tapahtumat saivat alkunsa, kun 51-vuotias Betty Cash, 57-vuotias Vickie Landrum ja Landrumin 7-vuotias pojanpoika ajoivat autolla kohti Texasin Daytonia. Keskellä Piney Woodsin metsäaluetta he näkivät valonhehkua kauempana edessä. Muutaman minuutin ajomatkan jälkeen he näkivät suurelta timantilta näyttäneen esineen leijumassa ilmassa edessään. Oudon aluksen alapuolella näkyi tulenlieskoja. Cash ja Landrum tunsivat, että kohteesta tuli voimakasta lämpösäteilyä, joka kuumensi autoa sisäpuolelta. Vickie Landrum pyysi autoa ajanutta Cashia pysähtymään pelätessään, että lämpösäteily polttaisi heidät, jos he ajaisivat vielä lähemmäksi esinettä. Pysähtymisen jälkeen naiset astuivat ulos autosta tarkastellakseen kohdetta tarkemmin. Pian kohde nousi ylemmäs ja alkoi liikkua poispäin havaitsijoista. Tällöin paikalle lensi ryhmä helikoptereita, jotka seurasivat poispäin lentävää esinettä.

Tapauksen jälkeen havaitsijat sairastuivat ja heidän oireensa olivat samankaltaisia kuin säteilyvammoja saaneilla.

## Aiheesta muualla
* Cashin-Landrumin ufotapaukseen liittyvä fysikaalinen todistusaineisto 
* The Piney Woods Incident, Cash-Landrum 
* The Cash-Landrum Case
U-Street All Stars

**U-Street All Stars** on suomalainen jazzyhtye. Se on perustettu syksyllä 2000. Sana *U-Street* yhtyeen nimessä viittaa Helsingissä sijaitsevaan Uudenmaankatuun, jolla sen harjoittelutila sijaitsee. Vuonna 2001 yhtye voitti kansainvälisen jazzyhtyekilpailun Getxossa Espanjassa ja sijoittui toiseksi yhtyekilpailussa Jazz Hoeilaart -festivaaleilla Belgiassa. Yhtye on julkaissut albumit *Helsinki Sessions* (2002) ja *Bowling* (2004). Molemmat levyt on julkaistu EMI:n Blue Note -levymerkillä. Yhtyeen *Bowling*-albumin kappale ”Super Treat” toimii Ylen ajankohtaisohjelma Pressiklubin tunnusmusiikkina.
__NOTOC__
## Jäsenet
### Nykyiset jäsenet

*Markus Holkko – alttosaksofoni
*Timo Lassy – tenorisaksofoni
*Teemu Viinikainen – kitara
*Ville Herrala – basso (2004–)
*Jussi Lehtonen – rummut

### Entiset jäsenet

*Timo Tuppurainen – basso (2000–2004)

## Levyt

*
*

## Lähteet
Westley Allan Dodd

**Westley Allan Dodd** (3. heinäkuuta 1961 – 5. tammikuuta 1993) oli yhdysvaltalainen seksuaalirikollinen ja kolminkertainen murhaaja. Hänen teloituksensa Washingtonissa 1993 oli ensimmäinen hirttämällä toimeenpantu tuomio Yhdysvalloissa sitten vuoden 1965.

Dodd aloitti lasten seksuaalisen hyväksikäytön jo varhaisessa teini-iässä. Hänen tiedetään olleen seksuaalisessa kanssakäymisessä serkkujensa kanssa. Hänellä oli kaikkiaan kymmeniä uhreja, joista useimmat olivat hyvin nuoria, selvästi alle murrosikäisiä.

Dodd tuomittiin kuolemaan Cole Neerin (11) ja hänen veljensä Williamin (10) seksuaalisesta hyväksikäytöstä ja kuoliaaksi puukotuksesta Washingtonin osavaltiossa sekä erillisestä Lee Iselin (4) raiskauksesta ja murhasta.

Doddin käyttäytyminen oikeuden edessä oli melko ristiriitaista. Hän ilmaisi selvää katumusta teoistaan, mutta uhkaili myös tappaa lisää ihmisiä, jos ei tulisi teloitetuksi. Hän valitsi teloitustavaksi hirttämisen itse omien sanojensa mukaan sen vuoksi, että myös Lee Iseli oli saanut surmansa sillä tavoin. Doddin pyynnöstä teloituksen televisioinnista kieltäydyttiin.

## Lähteet
Snapshot (albumi)

**Snapshot** on Roger Gloverin sooloalbumi, joka julkaistiin vuonna 2002. 

## Kappaleet
Kaikki kappaleet kirjoittanut Roger Glover, ellei toisin mainittu.

# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Roger Glover – laulu (kappaleet 2 ja 10), bassokitara, piano (kappaleet 2 ja 6), akustinen kitara (kappale 6), sähkökitara (kappale 6)
* Randall Bramblett – laulu (kappaleet 1, 3–5 ja 7–14), laulu (kappale 2), Hammond-urut (kappaleet 2–4, 6–7, 9 ja 11–14), piano (kappaleet 2–3 ja 12–13), koskettimet (kappaleet 1, 5, 8 ja 10), sopraanosaksofoni (kappale 3), saksofoni (kappale 13)
* Joe Bonadio – rummut
* Eran Tabib – kitara (kappale 7), kitara (kappaleet 1–2 ja 9), slide-kitara (kappale 8)
* Nick Moroch – kitara (kappaleet 1, 6 ja 9–12)
* Larry Saltzman – kitara (kappaleet 3–4 ja 12), akustinen kitara (kappaleet 5, 10 ja 13–14), busuki (kappale 10), national-kitara (kappale 11)
* Warren Haynes – slide-kitara (kappaleet 4 ja 14), steel-kitara (kappale 4)
* Gerry Leonard – kitara (kappaleet 5–6 ja 8), dulcimer (kappale 10), mandoliini (kappale 10)
* Joe Mennonna – vaskipuhaltimet (kappaleet 1, 3 ja 14)
* Gillian Glover – laulu (kappale 6), laulu (kappaleet 2 ja 9)
* Mickey Lee Soule – piano (kappaleet 11 ja 14)
* Vaneese Thomas – laulu (kappaleet 3–5 ja 13)
* Deena Miller – laulu (kappaleet 3–5 ja 13)